УСЛОВИЯ ЗА УЧАСТИЕ В ЛОЯЛНА ПРОГРАМА INSPIRE

ПРЕДМЕТ И ОБЩИ ПОНЯТИЯ

1.1. Тези правила определят механизма на Лоялната Програма на INSPIRE и уреждат взаимоотношенията, които възникват във връзка с участието в нея между търговските фирми Бюти Иновейшън ООД, Инспайър Хеър ЕООД и Инспайър Кепитъл, притежатели на марката INSPIRE и клиентите, включени в Програмата.

1.2. Лоялната Програма на INSPIRE (наричана за краткост Програмата) представлява система за ползване на отстъпки от продукти и услуги в салони INSPIRE след натрупване на определен брой точки от Клиентите в Програмата.

1.3. Клиент в Програмата (наричан за краткост Клиент) може да бъде само физическо лице, което е клиент на салоните INSPIRE и отговаря на критериите за включване и участие в Програмата, изброени по-долу в тези Правила.

2. ВКЛЮЧВАНЕ В ПРОГРАМАТА

INSPIRE включват в Програмата всяко физическо лице, което отговаря на следните условия:

2.1.клиент е на салоните INSPIRE

2.2. изтеглил е приложението Inspire Salons и има създадена валидна регистрация (акаунт) в него ,за да може да трупа точки. Регистрацията трябва да съдържа 2-те имена на клиента. Регистрацията в Програмата служи за идентификация на клиента, натрупаните точки и удостоверява правото му да ползва да получава услугите , продуктите и търговските отстъпки, включени в Програмата. Регистрацията е индивидуална и поименна и не може да се ползва от друг човек.

2.3 **Фирми и ЮЛ не могат да бъдат Клиент в Програмата.**

3. СРОК НА ПРОГРАМАТА

3.1. За стартова дата на програмата се счита публикуването на Програмата на сайта inspirebg.com

3.2. Програмата е с 6-месечен срок, и се повтаря на цикли, през който клиентите ползвайки услугите на салони INSPIRE ,могат да трупат точки. Точките, спечелени в срока на програмата могат да се използват в рамките на този период. След този срок те стават невалидни, автоматично се заличават и не могат да се ползват.

3.2**.1. Настоящата програма стартира на 03.01.2022 и приключва на 30.06.2022 в 00.00ч**

3.3.Регистрацията на Клиентите е валидна безсрочно , включително за всеки нов месечен цикъл и не е необходимо да се подновява, освен ако не е изтрита или има друга обективна причина.

4.МЕХАНИЗЪМ НА ПРОГРАМАТА

4.1. **Трупане на точки.** След регистрацията в приложението с всяко посещение и ползване на услуги в салони INSPIRE, клиентите трупат точки. След края на процедурата и плащането на рецепция, Клиентът влиза в своя акаунт и Администратора удостоверява със своя електронен код ползването на услуга на определена стойност . Стойността се трансформира в точки и те се прибавят към натрупаните до момента.

4.2 **Получаване на награди.** Натрупваните точки могат да се ползват за получаване на всяка награда, която Клиентът желае и за която е натрупал съответния брой точки. Това става като Клиентът влиза в своя акаунт и Администратора удостоверява със своя електронен код получаването на желаната награда, за която има достатъчен брой точки на определена стойност.

**4.3. Стойност на точките.** Всяка единица лев похарчен в салона се равнява на 0.1 точки

**4.4. Наградите** в Програмата биват следните видове:

4.4.1. Подаръци-подаръци под формата на продукти или услуги, които се получават безплатно при достигане на нужния за това брой точки**. Не могат да бъдат разменяни за пари или др.стоки или услуги в салона**. **Не могат да бъдат предоставяни на друг Клиент.**

4.4.2. Отстъпки за услуги в салоните-получават се след натрупания нужен брой точки и приспадане на отстъпката**. Не може да бъдат заменяни за пари, ползвани за други услуги или предоставяни на друг Клиент.** **Не могат да се натрупват или комбинират с други промоции, отстъпки и други кампании.**

4.4.3. Отстъпки за продукти в салоните -получават се след натрупания нужен брой точки и приспадане на отстъпката за продукта . **Не може да бъдат заменяни за пари, ползвани за други услуги или предоставяни на друг Клиент. Не могат да се натрупват или комбинират с други промоции, отстъпки в салона.**

5. Точките се трупат в 4те салона на веригата и не могат да се комбинират и/или натрупват между обектите. Натрупаните точки в даден обект могат да се ползват само в съответния обект. Салоните на веригата са: Бизнес парк сграда 2, Бул. Цариградско шосе 54Б,ул.Пирин91, ул. Сребърна 2, ул.Проф.Атанас Иширков 13

5. ИЗМЕНЕНИЕ НА ПРОГРАМАТА

5.1.Програмата,срока, както и предлаганите промоции, отстъпки и подаръци могат да бъдат прекратявани, променяни, заменяни от страна на салони INSPIRE във всеки един момент. Промяната се извършва с публикуването й в секция Програма Лоялност на [www.inspirebg.com](http://www.inspirebg.com) и/или приложението Inspire Salons, считано от датата на публикацията или друга изрично посочена дата.

5.2. Клиентът се съгласява, че салони INSPIRE могат да отнемат, намаляват или прехвърлят точки от акаунтите по свое усмотрение.

6.ЕДНОСТРАННО ПРЕКРАТЯВАНЕ НА УЧАСТИЕ В ПРОГРАМАТА

Участието в Програма се прекратява при:

6.1. От страна на Клиента: прекратяване на ползване на услугите на салони INSPIRE, ползвани от него или премахване на регистрацията

6.2. От страна на салони INSPIRE: премахване и и/или блокиране на регистрацията и отнемане на натрупаните точки от страна на салони INSPIRE , поради неизпълнение на задължения от страна на Клиента, недобросъвестно използване, манипулиране ни/или опити за манипулиране на Програмата, предоставянето на трети лица или по други начини, нетипични за нормално ползване за лични цели

7.ОГРАНИЧАВАНЕ НА ОТГОВОРНОСТТА

7.1. салони INSPIRE не носи отговорност за неизпълнение на Програмата или грешки при изпълнение на Програмата поради форсмажорни обстоятелства по смисъла на Търговския закон и неизправности в обслужващата техника, които не са причинени по вина на салони INSPIRE

7.2. салони INSPIRE не носи отговорност за невъзможността за влизане в профила на Клиента, заради лоша Интернет връзка или друг технически проблем с регистрацията, влизането в акаунта.

8. ДРУГИ УСЛОВИЯ

8.1 При използване на Програмата Клиентът се съгласява негови лични данни да бъдат обработвани от салони INSPIRE, включително да се предоставят и на трети лица, доколкото това е необходимо за осигуряване предоставянето на промоциите и условията по Програмата.

8.2. Приемайки настоящите условия клиентите изрично се съгласяват салони INSPIRE да изпраща информация за продукти, отстъпки и промоции, както и на други рекламни материали и оферти. В случай, че клиентът не желае да получава рекламни материали и оферти, може да уведоми за това салони INSPIRE, следния и-мейл:office@inspirebg.com